Document ID: 32011R0754

РЕГЛАМЕНТ (ЕС) № 754/2011 НА СЪВЕТА
от 1 август 2011 година
за изменение на Регламент (ЕО) № 881/2002 за налагане на някои специфични ограничителни мерки, насочени срещу определени физически лица и образувания, свързани с Осама бен Ладен, мрежата на Ал Кайда и талибаните
СЪВЕТЪТ НА ЕВРОПЕЙСКИЯ СЪЮЗ,
като взе предвид Договора за функционирането на Европейския съюз, и по-специално член 215, параграф 2 от него,
като взе предвид Решение 2011/487/ОПВВС на Съвета от 1 август 2011 г. за изменение на Обща позиция 2002/402/ОПВВС относно ограничителни мерки срещу Осама бен Ладен, членовете на организацията Ал Кайда и талибаните и други лица, групи, предприятия и образувания, свързани с тях (1), прието в съответствие с дял V, глава 2 от Договора за Европейския съюз,
като взе предвид съвместното предложение на Върховния представител на Съюза по въпросите на външните работи и политиката на сигурност и на Европейската комисия,
като има предвид, че:
(1)
На 27 май 2002 г. Съветът прие Обща позиция 2002/402/ОПВВС (2) и Регламент (ЕО) № 881/2002 на Съвета (3).
(2)
На 17 юни 2011 г. Съветът за сигурност на Организацията на обединените нации, действайки съгласно глава VII от Устава на Организацията на обединените нации, прие Резолюция 1989 (2011) относно заплахите за международния мир и сигурност, предизвикани от терористични актове.
(3)
На 1 август 2011 г. Съветът прие Решение 2011/487/ОПВВС.
(4)
Следователно Регламент (ЕО) № 881/2002 следва да бъде съответно изменен,
ПРИЕ НАСТОЯЩИЯ РЕГЛАМЕНТ:
Член 1
Регламент (ЕО) № 881/2002 се изменя, както следва:
1.
Заглавието се заменя със следното:
2.
В член 1, параграф 5 думите „и талибаните“ се заличават.
3.
В член 2, параграф 3 думите „Осама бен Ладен,“ и „и талибаните“ се заличават.
Член 2
Приложение I към Регламент (ЕО) № 881/2002 се изменя в съответствие с приложението към настоящия регламент.
Член 3
Настоящият регламент влиза в сила в деня след публикуването му в Официален вестник на Европейския съюз.
Настоящият регламент е задължителен в своята цялост и се прилага пряко във всички държави-членки.
Съставено в Брюксел на 1 август 2011 година.

Labels: 3
10
18
5